cyanic-selkie/wikianc huggingface dataset:
Άρης (πλανήτης)
Ατμόσφαιρα
Η χαμηλή πυκνότητα της ατμόσφαιρας έχει και άλλες συνέπειες: οι άνεμοι δεν είναι ιδιαίτερα ισχυροί, όμως καθώς η σκόνη που καλύπτει την επιφάνεια του πλανήτη είναι αρκετά ψιλή, οι αμμοθύελλες δεν είναι σπάνιο φαινόμενο. Σε ακραίες περιπτώσεις, μπορούν να καλύψουν πολύ μεγάλο μέρος του πλανήτη. Μια τέτοια αμμοθύελλα σημειώθηκε το 2001 και ξανά τέτοιας κλίμακας το 2007. Συχνή επίσης είναι και η εμφάνιση μικρών ανεμοστρόβιλων (dust devils) που μεταφέρουν τη σκόνη πάνω στην επιφάνεια του πλανήτη. Καθώς δεν πρόκειται για πολύ δυναμική ατμόσφαιρα, το κλίμα του Άρη είναι αρκετά προβλέψιμο και επαναλαμβάνεται σε κύκλους διάρκειας σχεδόν δυο γήινων ετών, όσο δηλαδή διαρκεί και η περιφορά του γύρω από τον Ήλιο. Στην ατμόσφαιρα του Άρη παρατηρούνται επίσης αραιά σύννεφα διοξειδίου του άνθρακα, που εμφανίζονται πιο συχνά τη νύχτα και την αυγή, καθώς και αραιά σύννεφα από κρυστάλλους νερού όταν ο πλανήτης βρίσκεται πιο κοντά στον ήλιο και εξαερώνεται ο πάγος των πόλων του. thumb|300px|right|Φωτογραφία του ορίζοντα του Άρη, από το διαστημικό σκάφος Viking 2, στις 3 Σεπτεμβρίου 1976, την ημέρα της προσεδάφισής του. Λόγω της διαφορετικής σύστασης της ατμόσφαιρας σε σχέση με αυτή τη Γης και της ελάχιστης πυκνότητάς της, σε συνδυασμό με την αιωρούμενη σκόνη, το χρώμα του ουρανού στον Άρη δεν είναι μπλε· είναι ένα κοκκινωπό ροζ που πλησιάζει κάπως σε απόχρωση το ροζ του σολωμού. Όταν το διαστημικό σκάφος Viking προσεδαφίστηκε στον Άρη και έστειλε την πρώτη εικόνα από την επιφάνειά του, οι τεχνικοί που χειρίζονταν το σύστημα απεικόνισης αντιστοίχισαν τα χρώματα της εικόνας σύμφωνα με τη μέχρι τότε εμπειρία τους, εμφανίζοντας τον ουρανό μπλε και προκαλώντας κατάπληξη στους επιστήμονες. Αν και η φωτογραφία αυτή κυκλοφόρησε στον Τύπο, το λάθος διορθώθηκε αργότερα.
Γεωλογικά Χαρακτηριστικά
thumb|320px|Το Όρος Όλυμπος Ο Άρης έχει το ιδιόμορφο χαρακτηριστικό ότι αποτελείται από δυο μορφολογικά ανόμοια «τμήματα»: το βόρειο ημισφαίριο αποτελείται από «πεδιάδες» που χαρακτηρίζονται από σχετικά μικρή πυκνότητα κρατήρων και μεγαλύτερη λευκαύγεια, ενώ το νότιο ημισφαίριο βρίσκεται σε μεγαλύτερο υψόμετρο και είναι εμφανώς πιο καταπονημένο από προσκρούσεις μετεώρων. Μία εξήγηση αυτής της διαφοράς μεταξύ των δυο ημισφαιρίων είναι ότι οι βόρειες «πεδιάδες» αποτελούσαν κάποτε τον πυθμένα ενός ωκεανού που κάλυπτε μεγάλο μέρος του πλανήτη. Πρόσφατες ανακαλύψεις δίνουν ενδείξεις που υποστηρίζουν μερικά αυτή την άποψη, χωρίς ωστόσο οριστικά συμπεράσματα. Μία άλλη εξήγηση είναι ότι στο βόρειο ημισφαίριο προσέκρουσε ένα σώμα με μέγεθος από το ένα δέκατο μέχρι τα δύο τρίτα του μεγέθους της Σελήνης, σχηματίζοντας έναν τεράστιο κρατήρα πρόσκρουσης στο βόρειο ημισφαίριο του Άρη, που έχει διαστάσεις 10.600 χιλιόμετρα επί 8.500 χιλιόμετρα, δηλαδή περίπου τέσσερις φορές μεγαλύτερη από τον Νότιο Πόλο- λεκάνη Aitken της Σελήνης, το μεγαλύτερο κρατήρα πρόσκρουσης που έχει ανακαλυφθεί μέχρι σήμερα.
Συνολικά, έχουν ανακαλυφθεί 43.000 κρατήρες με διάμετρο μεγαλύτερη των πέντε χιλιομέτρων.
Σοφία Καρλόττα στη Βαυαρία
Δούκισσα του Αλανσόν
Είχε καλές σχέσεις με το σύζυγό της καθώς και τη νύφη της Μαργαρίτα Αδελαΐδα της Ορλεάνης, σύζυγο του Βλάντιλαβ Τσαρτορύσκι. Η πεθερά της Βικτωρία της Σαξονίας-Κοβούργου & Γκότα, εξαδέλφη της Βικτωρίας του Ηνωμένου Βασιλείου, είχε αποβιώσει το 1857. Η Σοφία Καρλόττα δεν είχε ιδιαίτερα καλή σχέση με τον πεθερό της, τον πρεσβύτερο Δούκα του Νεμούρ.
Άρης (πλανήτης)
Γεωλογικά Χαρακτηριστικά
Άλλο ιδιαίτερο χαρακτηριστικό είναι η λεκάνη Ελλάς (Hellas Basin). Πρόκειται για ιδιαίτερα βαθιά διαμόρφωση της επιφάνειας του πλανήτη, βαθύτερη από οποιαδήποτε αντίστοιχη της Γης.
Σοφία Καρλόττα στη Βαυαρία
Δούκισσα του Αλανσόν
Ένα χρόνο μετά το γάμο τους, το ζευγάρι μετακόμισε στην Οικία Μπούσυ στην περιοχή του Τέντιγκτον του Νοτιοδυτικού Λονδίνου όπου η Σοφία Καρλόττα γέννησε το πρώτο τους παιδί, τη Λουίζα, το 1869. Το βρετανικό κλίμα έφερε μελαγχολία στη Σοφία Καρλόττα η οποία την επηρέασε καθ' όλη της της ζωή. Το δεύτερο παιδί τους, ο Φίλιππος Εμμανουήλ, γεννήθηκε στο Μεράνο το 1872. Λίγο μετά μετακόμισαν στο νέο τους σπίτι στη Βενσέν. Κατά τη δεκαετία του 1870 η εύθραυστη υγεία της Σοφίας Καρλόττας επιδεινώθηκε από σοβαρή κατάθλιψη και ο Φερδινάνδος αποφάσισε να περάσουν το καλοκαίρι στο Ποσσενχόφεν όπου η Σοφία ανέκαμψε έχοντας τη συντροφιά των αδελφών της που συγκεντρώνονταν συχνά στο πατρικό τους. Εκτός από την μεγαλύτερη κόρη της οικογένειας, Ελένη, καμία από τις αδελφές δεν είχε ευτυχισμένο γάμο και το Ποσσενχόφεν αποτελούσε διέξοδο.
Οτταβιάνο Νέλλι
μικρογραφία| Εργαστήριο του Νέλλι, Κύκλος τοιχογραφιών της ζωής του Αγίου Αυγουστίνου: Απελευθερώνοντας κρατουμένους, στον ναό Αγ. Αυγουστίνου, [[Γκούμπιο,περ. 1430-40.]] μικρογραφία| Εργαστήριο του Νέλλι, Κύκλος τοιχογραφιών της Ζωής της Παρθένου, 1410-15, Άγιος Φραγκίσκος, Γκούμπιο. Ο Οτταβιάνο Νέλλι (Ottaviano Nelli, 1375–1444;) ήταν Ιταλός ζωγράφος του πρώιμου Quattrocento. Ο Νέλλι ζωγράφισε κυρίως τοιχογραφίες, αλλά και πίνακες ζωγραφικής. Είχε αρκετούς μαθητές και δύο ζωγράφοι επηρεάστηκαν από αυτόν.
Σοφία Καρλόττα στη Βαυαρία
Διαμονή στο φρενοκομείο
Μετά το μυστηριώδη θάνατο του Λουδοβίκου Β΄ της Βαυαρίας το 1886, η Σοφία Καρλόττα αρρώστησε βαριά. Ο αδελφός της και οφθαλμίατρος, Κάρολος Θεόδωρος, τη συμβούλευσε να πάει στο Μόναχο για ιατρική φροντίδα. Εκεί ερωτεύτηκε το γιατρό της Δρ. Γκλάζερ (ή Γκλάζιερ) το χειμώνα του 1886-7. Για άλλη μια φορά ρίσκαρε να χάσει την κοινωνική της θέση όπως και στην περίπτωση του Χάφσταινγκλ. Σχεδίαζε με απόλυτη μυστικότητα να χωρίσει το σύζυγό της και να παντρευτεί τον Γκλάζερ ο οποίος επίσης ήθελε να χωρίσει τη σύζυγό του. Σύμφωνα με κάποιους ιστορικούς σκόπευαν να φύγουν για την Ελβετία, αλλά οι πιο πρόσφατες πηγές δείχνουν ότι βρισκόταν στο Μεράνο με την οικογένειά της από το Μάιο του 1887. Όταν η Σοφία Καρλόττα αρνήθηκε να εγκαταλείψει το σχέδιό της για το διαζύγιο, γιατροί αποφάνθηκαν ότι έπασχε από "ηθική ασθένεια" και η Σοφία Καρλόττα περιορίστηκε σε σανατόριο κοντά στο Γκρατς για να καλύψουν το σκάνδαλο, σύμφωνα και με το ημερολόγιο της ανιψιάς της Αμαλίας. Υπέστη σκληρή θεραπεία και έλαβε εξιτήριο μετά από μερικούς μήνες αφότου θεωρήθηκε "θεραπευμένη" και έχοντας εγκαταλείψει τα σχέδιά της για διαζύγιο. Τον Ιανουάριο του 1888 επισκέφθηκε την αδελφή της Ελισάβετ στη Βιέννη και στάθηκε στο πλευρό της μετά την αυτοκτονία του γιού της Ροδόλφου, Διαδόχου της Αυστρίας, στο Μάιερλινγκ τον Ιανουάριο 1889.
Οτταβιάνο Νέλλι
Βιογραφία
Γεννήθηκε στο Γκούμπιο της Ούμπρια από τον ζωγράφο Μαρτίνο Νέλλι και ήταν ενεργός εκεί και στην Περούτζια (1400), στο Ουρμπίνο, στην Ασίζη και στο Φολίνιο. Μεταξύ των μαθητών του ήταν ο αδελφός του Τομμάζο και οι Ντομένικο ντι Τσέκκο (Domenico Di Cecco di Baldi), Τζοβάννι Πιντάλι (Giovanni Pintali), Τζάκομο ντι Μπέντο (Giacomo Di Bedo) και Ουμπάλντο ντι Ματτέο (Ubaldo Di Matteo).
Άρης (πλανήτης)
Γεωλογικά Χαρακτηριστικά
Στον Άρη έχουν βρεθεί στοιχεία που αποτελούν ενδείξεις παλιότερης γεωλογικής δραστηριότητας. Στον πλανήτη υπάρχουν τεράστια ηφαίστεια, ανάμεσά τους το (ανενεργό σήμερα) ηφαίστειο Όλυμπο (Olympus Mons), ανενεργό ηφαίστειο στο υψίπεδο Θαρσίς, που είναι και το ψηλότερο βουνό του ηλιακού συστήματος με ύψος 27.000 μέτρα ή 3 φορές το υψόμετρο του Έβερεστ (8.848 μέτρα), που είναι το ψηλότερο βουνό της Γης. Το εξαιρετικά μεγάλο ύψος του ηφαιστείου οφείλεται στο γεγονός ότι στον Άρη, σε αντίθεση με τη Γη, δεν υπάρχει κίνηση τεκτονικών πλακών, και έτσι η εκροή μάγματος συνεχίστηκε για εκατομμύρια χρόνια στο ίδιο σημείο, ψηλώνοντας ολοένα τον Όλυμπο. Απτές ενδείξεις ηφαιστειακής δραστηριότητας έχουν βρεθεί στον κρατήρα Γκούσεβ, που εξερεύνησε το ρομπότ Spirit, με την ανεύρεση ηφαιστειακού βασάλτη και άλλων πετρωμάτων. Ο κρατήρας, που λόγω της μορφολογίας του πιστεύεται ότι φιλοξενούσε κατά το παρελθόν μία τεράστια λίμνη, βρέθηκε να καλύπτεται από υλικά που εκτοξεύτηκαν από ένα ηφαίστειο λίγο βορειότερα.
Οτταβιάνο Νέλλι
Βιογραφία
Ο Νέλλι ήταν «πρόξενος» (εκπρόσωπος της τοπικής αυτοδιοίκησης) για την περιοχή Sant' Andrea του Γκούμπιο το 1440 και κατά τη διάρκεια του ίδιου έτους, οι πρόκριτοι της Περούτζια του ανέθεσαν να ζωγραφίσει το οικόσημο του δούκα Τζαν Γκαλεάτσο Βισκόντι με τη βοήθεια του Φραντσέσκο ντ' Αντόνιο και Κριστόφορο ντι Νικολούτσο (Christoforo di Nicoluccio) από την Περούτζια. Το 1403 ζωγράφισε τη Madonna del Belvedere στο Γκούμπιο και το Πολύπτυχο Pietralunga. Ο Νέλλι ζωγράφισε τις τοιχογραφίες του παλατιού Trinci στο Φολίνιο το 1424 Από το 1428 έως το 1432, ήταν μέρος της αδελφότητας της Σάντα Κρότσε της Φλωρεντίας και εργάστηκε στη ζωγραφική της Madonna που στέφθηκε από τους αγγέλους για την εκκλησία. Το 1441, ο Domenico di Cecco έγινε μαθητής του και κάπου εκείνη τη χρονιά υιοθέτησε έναν γιο με το όνομα Άρης. Η σύζυγός του Μπάλντα πέθανε λίγο πριν το 1458. μικρογραφία|483x483εσ| [[Ιερώνυμος|Άγιος Ιερώνυμος Θεραπεύοντας τον λέοντα από τον Οτταβιάνο Νέλλι, σε πίνακα, Musée du Petit Palais, Αβινιόν]] Οι ζωγράφοι Τζεντίλε ντα Φαμπριάνο και Τζοβάννι Σάντι επηρεάστηκαν από τον Nelli. Πιστεύεται ότι ο Fabriano και ο Nelli συνεργάστηκαν για να διακοσμήσουν το χοροστάσιο του ναού του Αγίου Αυγουστίνου στο Γκούμπιο.
Διεθνές Αεροδρόμιο Ντάλες της Ουάσινγκτον
Ιστορικά στοιχεία
Μετά από έρευνα, επιλέχθηκε το 1958 η περιοχή των επαρχιών Φαίρφαξ και Λούντουν στη Βιρτζίνια, 42 χιλιόμετρα δυτικά της Ουάσινγκτον. Η περιοχή περιβάλλονταν από ανοιχτές καλλιεργήσιμες εκτάσεις και βρισκόταν αρκετά μακριά από άλλα αεροδρόμια ώστε να εξασφαλίζει αρκετό εναέριο χώρο για την προσγείωση και την απογείωση πτήσεων.
Οτταβιάνο Νέλλι
Βιογραφία
Ο Νέλλι και το εργαστήριό του ζωγράφισαν κυρίως τοιχογραφίες, πολλές από αυτές εκκλησίες στο Γκούμπιο και τις κοντινές πόλεις στην Ούμπρια. Ζωγράφισε πίνακες με καβαλέτο, αλλά είναι σπάνιοι. Ένας από τους πίνακες του καβαλέτου βρίσκεται στην εκκλησία του Αγίου Αυγουστίνου στο Γκούμπιο, αλλά έχει σχεδόν πλήρως αναζωγραφιστεί. Μια δεύτερη παρόμοια εργασία του σε καβαλέτο βρίσκεται στο Μοντεφάλκο. Ο Austen Henry Layard έγραψε ότι τα καβαλέτα του Νέλλι ήταν «πολύ κατώτεροι από τα έργα του στη νωπογραφία».
Θάνατος
Τίποτα δεν καταγράφεται για τον Νέλλι μετά το 1444, και υποτίθεται ότι πέθανε εκείνο το έτος. Πολλοί τοπικοί καλλιτέχνες που επηρεάστηκαν από αυτόν δεν έγιναν σημαντικοί. Η Σχολή του Γκούμπιο, της οποίας ήταν μέλος, αναλήφθηκε από αυτό που ξεκίνησε ο Περουτζίνο στην Περούτζα μέχρι τα τέλη του 15ου αιώνα.
Διεθνές Αεροδρόμιο Ντάλες της Ουάσινγκτον
Ιστορικά στοιχεία
Το Μάιο του 1958, η κατασκευαστική εταιρία Ammann and Whitney επιλέχθηκε ως ανάδοχος του σχεδιασμού και της κατασκευαστικής επίβλεψης του αεροδρομίου. Με την εταιρία  συνεργάστηκε ο Έερο Σάαρινεν ως αρχιτέκτονας του Τερματικού Κτηρίου, του πύργου ελέγχου και των υποστηρικτικών υποδομών. Οι Μπερνς και ΜακΝτόνελ έκαναν τα μηχανολογικά και ηλεκτρολογικά σχέδια και ο Έλερι Χάστιντ ανέλαβε σύμβουλος σχεδιασμού.
Άρης (πλανήτης)
Γεωλογικά Χαρακτηριστικά
Σήμερα η γεωλογική ενεργότητα του Άρη ανήκει στο παρελθόν· ο πλανήτης μπορεί να θεωρηθεί γεωλογικά νεκρός, αν και η ύπαρξη μεθανίου σε ίχνη σε ορισμένες περιοχές υποστηρίζεται ότι προκαλείται από περιορισμένη ηφαιστειακή δραστηριότητα, όπως και η πιθανολογούμενη έκλυση υγρού νερού σε ίχνη.
Σοφία Καρλόττα στη Βαυαρία
Θάνατος
Η Σοφία Καρλόττα συνέταξε την διαθήκη της στις 4 Οκτωβρίου 1896, λίγους μήνες πριν το θάνατό της σε πυρκαγιά. Στις 4 Μαΐου 1897 συμμετείχε στο Bazar de la Charité, ένα ετήσιο φιλανθρωπικό γεγονός που οργάνωνε η γαλλική αριστοκρατία για να συγκεντρωθούν χρήματα για φιλανθρωπικό σκοπό. Κατά τη διάρκεια της εκδήλωσης, ξέσπασε φωτιά και η Σοφία Καρλόττα αρνήθηκε να λάβει βοήθεια και να διασωθεί βάζοντας τα κορίτσια, τους επισκέπτες και τις μοναχές σε προτεραιότητα. Μία Δομινικανή καλόγρια που επεβίωσε της πυρκαγιάς δήλωσε ότι είδε τη Δούκισσα να γονατίζει και να προσεύχεται κατά τις τελευταίες τις στιγμές. Συνολικά 126 άνθρωποι έχασαν τη ζωή τους ως αποτέλεσμα της καταστροφής.
Διεθνές Αεροδρόμιο Ντάλες της Ουάσινγκτον
Ιστορικά στοιχεία
Η πρώτη πτήση στο αεροδρόμιο έλαβε χώρα την 1 Νοεμβρίου 1962. Το αεροδρόμιο αρχικά θεωρούταν ένας «λευκός ελέφαντας», καθώς ήταν μακριά από την πόλη και είχε μικρή κίνηση. Για παράδειγμα το 1965, είχε κατά μέσο όρο 89 πτήσεις, σε σύγκριση με το Εθνικό Αεροδρόμιο της Ουάσινγκτον που είχε 600, αν και δεν επέτρεπε πτήσεις αεριωθούμενων αεροσκαφών. Με την επέκταση των προαστίων της πόλης και την δημιουργία της τεχνολογικής περιοχής του Ντάλες η κίνηση αυξήθηκε και το 1969 το αεροδρόμιο εξυπηρέτησε 2 εκατομμύρια επιβάτες.
Οτταβιάνο Νέλλι
Παραπομπές
Κατηγορία:Ιταλοί ζωγράφοι
Άρης (πλανήτης)
Γεωλογικά Χαρακτηριστικά
Άφθονες είναι οι ενδείξεις για την ύπαρξη ροής νερού κατά το παρελθόν, κυρίως από την ύπαρξη φαραγγιών και φυσικά σχηματισμένων στραγγιστικών καναλιών. Το φαράγγι Κοιλάδα του Μάρινερ (Valles Marineris), το μεγαλύτερο του ηλιακού συστήματος με μήκος 4.500 χιλιόμετρα, δεν προήλθε από αυτή τη διαδικασία αλλά από τη ρήξη του φλοιού του Άρη λόγω του βάρους των τεράστιων ηφαιστείων που βρίσκονται βορειότερα. Στις παρυφές του όμως, καθώς και σε πολλές άλλες περιοχές του πλανήτη, έχουν εντοπιστεί σχηματισμοί που έχουν προέλθει καθαρά από τη ροή κάποιου υγρού (νερού κατά πάσα πιθανότητα), όπως κοίτες αρχαίων ποταμών, mesas και άλλοι. Υποστηρίζεται ότι το νερό που προκάλεσε τη διάβρωση δεν έρρεε για πολύ μεγάλο (σε γεωλογική κλίμακα) χρονικό διάστημα στην επιφάνεια του πλανήτη, αλλά ότι μάλλον υπήρξαν περίοδοι «κατακλυσμών», κατά τις οποίες τεράστιες ποσότητες νερού έρρεαν για μικρότερα χρονικά διαστήματα, προκαλώντας αυτά τα αποτελέσματα.
Διεθνές Αεροδρόμιο Ντάλες της Ουάσινγκτον
Ιστορικά στοιχεία
Το 1970 βαπτίστηκε στο αεροδρόμιο το πρώτο αεροσκάφος ευρείας ατράκτου, ένα Boeing 747-100, από την Πατ Νίξον..
Το τερματικό κτήριο
Ο αρχιτέκτονας Έερο Σάαρινεν, ήθελε με το αεροδυναμικό σχήμα και την αίσθηση της κίνησης και της απογείωσης που δίνει η οροφή να αποτυπώσει «την ψυχή του αεροδρομίου».
Πρόκειται για μια συμπαγή κατασκευή με δύο επίπεδα, 182 μέτρα σε μήκος και 61 μέτρα σε πλάτος. Ενώ αρχικά χτίστηκε χωρίς προεκτάσεις στους διάδρομους απογείωσης για φόρτωση των αεροσκαφών, σχεδιάστηκε με τις προδιαγραφές να επεκταθεί ως και 97 μέτρα σε κάθε πλευρά του. Η επέκταση αυτή τελικά πραγματοποιήθηκε το 1996.
Άρης (πλανήτης)
Γεωλογικά Χαρακτηριστικά
Το 2016, το Curiosity βρήκε κοιτάσματα Βορίου, Αιματίτη και άλλων αργιλικών ορυκτών στο όρος Σάρπ (Mount Sharp / Aeolis Mons), που βρίσκεται στον κρατήρα Gale.
Διεθνές Αεροδρόμιο Ντάλες της Ουάσινγκτον
Το τερματικό κτήριο
Αντιμέτωπος με την πρόκληση του σχεδιασμού της εισόδου στο κτήριο, δημιούργησε μια αρθρωτή είσοδο, προσβάσιμη με αυτοκίνητο ή με τα πόδια απέναντι στην καθιερωμένη επαναληπτικότητα του μοντερνισμού. Στο γραφείο του Σάαρινεν εργαζόταν εκείνη την περίοδο και ο Κέβιν Ρος, με τη συμβολή του οποίου ολοκληρώθηκε ο σχεδιασμός του κτηρίου και η τελική καμπύλη μορφή του που αποτελεί τμήμα έλλειψης.
Άρης (πλανήτης)
Κλίμα
Από όλους τους πλανήτες του Ηλιακού συστήματος, οι εποχές του Άρη είναι αυτές που μοιάζουν πιο πολύ με την Γη, λόγω της παρόμοιας αξονικής κλίσης των δύο πλανητών. Η διάρκεια των Αρριανών εποχών είναι περίπου διπλάσια από τις εποχές της Γης γιαυτό η μεγαλύτερη απόσταση του Άρη από τον Ήλιο κάνει το Αρριανό έτος να διαρκεί περίπου δύο Γήινα χρόνια. Οι θερμοκρασίες της επιφάνειας του Άρη κυμαίνονται από κατά προσέγγιση −110 °C εώς 35 °C το καλοκαίρι στον ισημερινό. Η μεγάλη διαφορά στις θερμοκρασίες γίνεται επειδή λόγω της μικρής ατμόσφαιρας του πλανήτη η οποία δεν μπορεί να αποθηκεύσει πολύ ηλιακή θερμότητα, λόγω της χαμηλής ατμοσφαιρικής πίεσης (περίπου το 1% σε σχέση με την Γη) και λόγω της χαμηλής θερμικής αδράνειας του Αρριανού εδάφους. Ο Άρης βρίσκεται περίπου 1.52 φορές μακριά από τον Ήλιο σε σχέση με την Γη, καταλήγοντάς τον να λαμβάνει μόνο το 43% του ηλιακού φωτός σε σχέση με την Γη.
Διεθνές Αεροδρόμιο Ντάλες της Ουάσινγκτον
Το τερματικό κτήριο
Το τερματικό κτήριο έχει δύο ορόφους: στον πρώτο στεγάζεται το τμήμα των αναχωρήσεων, των εισιτηρίων και των καταστημάτων και στον δεύτερο βρίσκονται οι αφίξεις, οι αποσκευές, και ο χώρος μεταφοράς στο έδαφος.
Άρης (πλανήτης)
Κλίμα
Ο Άρης έχει τις μεγαλύτερες αμμοθύελλες στο ηλιακό σύστημα, φτάνοντας ταχύτητες ανώτερες των 160 km/h. Αυτές κυμαίνονται από μία θύελλα πάνω από μία μικρή περιοχή, σε γιγαντιαίες θύελλες οι οποίες καλύπτουν ολόκληρο τον πλανήτη. Γίνονται συνήθως όταν ο Άρης βρίσκεται κοντά στον Ήλιο, και έχουν βρεθεί να ανεβάζουν την θερμοκρασία του πλανήτη.
Σοφία Καρλόττα στη Βαυαρία
Θάνατος
Η αναγνώριση της σωρού δεν ήταν εύκολη καθώς η φωτιά είχε αλλοιώσει τα χαρακτηριστικά της. Ο οδοντίατρος της Σοφίας Καρλόττας, Κος Λαβανπόρ, εκλήθη να βοηθήσει και την αναγνώρισε μετά από δύο ώρες έρευνας από τα χρυσά της σφραγίσματα. Ήταν μία από τους πρώτους ανθρώπους των οποίων η σωρός αναγνωρίστηκε από τα οδοντικά αποτυπώματα.
Διεθνές Αεροδρόμιο Ντάλες της Ουάσινγκτον
Το τερματικό κτήριο
Μια από τις βασικές καινοτομίες που σχεδιάστηκαν από τον αρχιτέκτονα είναι η προσθήκη των κινητών σαλονιών, που είναι πολυτελή οχήματα μεταφοράς των επιβατών προς τα αεροπλάνα.
Από τη ράμπα, οι επιβάτες που αναχωρούν περνούν από τον έλεγχο των εισιτηρίων στη πλευρά των διαδρόμων απογείωσης, όπου μπορούν από την πύλη τους να επιβιβαστούν στα κινητά σαλόνια. Η συμπερίληψη αυτών των οχημάτων έχει επιτρέψει στο αεροδρόμιο να λειτουργεί με πολύ μεγάλο αριθμό πυλών, κάτι το οποίο σε άλλα αεροδρόμια προκαλεί σύγχυση και γενικά δεν συναντάται. Σήμερα, μεγάλο τμήμα του αεροδρομίου δεν εξυπηρετείται πλέον από αυτά, αλλά από υπόγειο τρένο.
Το κτήριο συμπληρώνεται από τον χαρακτηριστικό πύργο ελέγχου με γυάλινο περίβλημα, ύψους 60 μέτρων.
Το Τερματικό Κτήριο έλαβε το Βραβείο εικοσιπενταετίας του Αμερικανικού Ινστιτούτου Αρχιτεκτόνων το 1966 «για την έντονη, ελεύθερη και γεμάτη χάρη κίνηση την οποία συσχετίζουμε με τη πτήση, αποφεύγοντας την προφανή αναλογία.» μικρογραφία|Χάρτης του αεροδρομίου
Διατομή του κτηρίου
Ο σχεδιασμός του Σάαρινεν επικεντρώνονταν στη χρήση της αρχιτεκτονικής για τη διευκόλυνση των επιβατών στην νέα εποχή του ταξιδιού με αεροπλάνο. Ο σχεδιασμός της οροφής από πανέλα από οπλισμένο σκυρόδεμα που υποστηρίζονται από καμπυλωμένα καλώδια, εκτός της λειτουργικότητας του αποτελεί και μια εικονική σύνδεση γης-ουρανού, του ενθουσιασμού της αρχής ενός μοντέρνου ταξιδιού στον αέρα.
Η πλάκα της οροφής και τα υποστηλώματα είναι κατασκευασμένα από οπλισμένο σκυρόδεμα. Η σύνδεση μεταξύ τους γίνεται μέσω ανάρτησης σε καλώδια. Κατοψικά, το κτήριο είναι εγκιβωτισμένο σε ορθογώνιο.
Η γλυπτική μορφή της διατομής του κτιρίου προκύπτει από την καμπύλωση της οροφής η οποία προσδίδει το χαρακτηριστικό συνολικό σχήμα του κτιρίου, ενώ δημιουργεί την αίσθηση της κίνησης και της απογείωσης. Παράλληλα, η καμπύλωση της οροφής και όχι του πατώματος επιτρέπει στο κτήριο να επιτελεί τους λειτουργικούς σκοπούς του. Το συγκεκριμένο είδος τομής συσχετίζεται άμεσα με την κατασκευή του κτηρίου, καθώς πρόκειται για τη φυσική υλοποίηση ενός στατικού διαγράμματος. Το σχήμα είναι κατασκευαστικά επαρκές, επιτρέποντας στους κυρίως χώρους του αεροδρομίου που βρίσκονται κάτω από αυτό να είναι ελεύθεροι από υποστηλώματα και άλλα δομικά στοιχεία. Αυτού του είδους η διατομή είναι συχνή σε χώρους συνάθροισης πολλών ατόμων καθώς είναι απαραίτητη η διευκόλυνση της κίνησης και της συγκέντρωσής τους.
Σοφία Καρλόττα στη Βαυαρία
Θάνατος
Τάφηκε στο Βασιλικό Παρεκκλήσιο του Ντρε, χώρο ανάπαυσης της δυναστείας των Βουρβόνων. Στο σημείο όπου είχε λάβει χώρα η εκδήλωση στο 8ο Διαμέρισμα των Παρισίων βρίσκεται το Παρεκκλήσιο της Παναγίας της Παρηγορήτριας (Chapelle Notre-Dame-de-Consolation).
Οικογένεια
Παντρεύτηκε το 1868 τον Φερδινάνδο της Ορλεάνης, Δούκα του Αλανσόν, και είχε τέκνα:
Παραπομπές
Κατηγορία:Οίκος του Βίττελσμπαχ Κατηγορία:Δούκισσες στη Βαυαρία Κατηγορία:Δούκισσες του Αλανσόν Κατηγορία:Πριγκίπισσες της Γαλλίας
Άρης (πλανήτης)
Δορυφόροι
thumb|168x168px|Εικόνα του Φόβου thumb|167x167px|Εικόνα του Δείμου Ο Άρης έχει δυο μικρούς δορυφόρους, τον Φόβο και τον Δείμο. Οι δορυφόροι αυτοί υποθέτουμε ότι είναι αστεροειδείς που μπήκαν σε τροχιά γύρω του λόγω της βαρυτικής έλξης του πλανήτη, όμως απομένει να εξερευνηθούν από κοντά προκειμένου να διαπιστωθεί αυτό (το 2011 επρόκειτο να εκτοξευτεί η ρωσο-κινεζική αποστολή Phobos-Grunt που θα μελετούσε τον Φόβο από κοντά, ωστόσο συνετρίβη αμέσως). Ο Φόβος περιφέρεται γύρω από τον Άρη σε 7 ώρες και 39 λεπτά, σε μέση απόσταση από τον πλανήτη μόλις 9.377 χιλιόμετρα, εγγύτερα στον μητρικό του πλανήτη από κάθε άλλο δορυφόρο του ηλιακού συστήματος. Εικάζεται ότι, κάποια στιγμή στο μέλλον ο Φόβος θα πλησιάσει αρκετά κοντά στον Άρη ώστε να διασπαστεί από τις παλιρροϊκές δυνάμεις και να σχηματίσει δακτύλιο γύρω από τον πλανήτη. Ο άλλος δορυφόρος, ο Δείμος, είναι αρκετά μικρότερος από τον Φόβο και περιφέρεται αρκετά μακρύτερα, σε απόσταση 23.460 χιλιομέτρων από τον Άρη, συμπληρώνοντας μια περιφορά κάθε 1,2 μέρες.
Από την επιφάνεια του Άρη, οι κινήσεις του Φόβου και του Δείμου είναι διαφορετικές από αυτές του δορυφόρου της Γης, την Σελήνη. Ο Φόβος ανατέλλει από την Δύση, δύει στην Ανατολή και ανατέλλει ξανά σε 11 ώρες. Ο Δείμος, ο οποίος βρίσκεται μόλις έξω από σύγχρονη τροχιά - όπου η περίοδος της τροχιάς θα ήταν ίση με την περίοδο περιστροφής του πλανήτη - ανατέλλει από την Ανατολή, αλλά αργά. Επειδή η τροχιά του Φόβου είναι κατώτερη από την σύγχρονη τροχιά, παλιρροϊκές δυνάμεις από τον Άρη μειώνουν σταδιακά την τροχιά του. Σε περίπου 50 εκατομμύρια χρόνια, ή θα συγκρουστεί με τον Άρη ή θα σπάσει σε ένα σχήμα δαχτυλιδιού γύρω από τον πλανήτη.
Εξερεύνηση
Ο Άρης είναι μέχρι σήμερα ο πλανήτης στον οποίο έχουν σταλεί οι περισσότερες διαστημοσυσκευές, και για τον οποίο γνωρίζουμε τα περισσότερα από κάθε άλλον στο ηλιακό σύστημα. Αιτία για αυτό είναι η σχετική εγγύτητά του στον δικό μας πλανήτη, οι υποθέσεις για ύπαρξη ζωής στην επιφάνειά του καθώς και η σχετική ευκολία, σε σχέση με τον άλλο κοντινό σε μας πλανήτη, την Αφροδίτη, με την οποία θα μπορούσε να εγκατασταθεί ανθρώπινη αποικία στην επιφάνειά του. Το παράθυρο εκτόξευσης προς τον Άρη, η περίοδος δηλαδή κατά την οποία μπορεί να εκτοξευτεί μια διαστημοσυσκευή έτσι ώστε να πραγματοποιήσει το ταξίδι προς τον πλανήτη στον μικρότερο δυνατό χρόνο, ανοίγει κάθε δύο χρόνια.
Ταυτόχρονα ο Άρης είναι και ο πλανήτης που έχει «εξαφανίσει» τις περισσότερες διαστημοσυσκευές που στάλθηκαν προς αυτόν: σχεδόν 1 στις 3 αποστολές κατέληξαν σε αποτυχία, κάτι που κάνει κάθε αποστολή στον Άρη, τουλάχιστον μέχρι την άφιξή της, πηγή αγωνίας για τους επιστήμονες, που αστειευόμενοι μιλούν για την «κατάρα του Άρη».
Οι προσπάθειες για εξερεύνηση του πλανήτη ξεκίνησαν το 1960 από τους Σοβιετικούς με το πρόγραμμα Μάρσνικ, το οποίο δεν είχε ιδιαίτερη επιτυχία. Το 1964, το αμερικανικό Μάρινερ 4 πέρασε δίπλα από τον πλανήτη και έστειλε τις πρώτες φωτογραφίες από την επιφάνειά του, αποκαλύπτοντας έναν άνυδρο πλανήτη γεμάτο κρατήρες και κατά τα φαινόμενα χωρίς ζωή. Ακολούθησαν τα σκάφη του σοβιετικού προγράμματος Μαρς, που έγιναν τα πρώτα που προσεδαφίστηκαν στον πλανήτη και λειτούργησαν για λίγο μετά την προσεδάφιση.
Η πρώτη σημαντική εξερεύνηση έγινε από τα δύο σκάφη Βίκινγκ της NASA που προσεδαφίστηκαν στην επιφάνειά του, τον Αύγουστο και Σεπτέμβριο του 1976. Έστειλαν τις πρώτες φωτογραφίες από την επιφάνεια, μελέτησαν το κλίμα και εκτέλεσαν σειρά πειραμάτων για την ύπαρξη ή μη ζωής στον πλανήτη, με αμφιλεγόμενα αλλά πιθανότατα αρνητικά αποτελέσματα.
Η επόμενη φάση στην εξερεύνηση του Άρη ξεκίνησε τη δεκαετία του 1990, με τις αποστολές Mars Global Surveyor και Mars Pathfinder της NASA, που μελέτησαν τον πλανήτη από τροχιά και από την επιφάνειά του αντίστοιχα. Μετά από μερικές ακόμα αποτυχίες, το 2005 έφτασαν στον Άρη τα δίδυμα ρόβερ Spirit και Opportunity, που μελετούν από τότε την επιφάνειά του, και διαπίστωσαν την ύπαρξη, στο απώτατο παρελθόν, υγρού νερού στην επιφάνεια. Πολύτιμες πληροφορίες μας έστειλαν επίσης το Mars Express της ESA, που διαπίστωσε την ύπαρξη πάγου νερού στο υπέδαφος, και Mars Observer, που μεταφέρει την ισχυρότερη κάμερα που στάλθηκε ποτέ σε άλλο πλανήτη.
Επόμενη αποστολή στον «Κόκκινο Πλανήτη», ήταν της διαστημικής συσκευής Φοίνιξ της NASA, που εκτοξεύτηκε στις 4 Αυγούστου του 2007 και έφτασε στις αρκτικές περιοχές του βόρειου ημισφαιρίου του Άρη στις 25 Μαΐου του 2008, μελετώντας τις πολικές περιοχές του μέχρι τον Νοέμβριο του ίδιου έτους. Το 2011 η αποστολή Phobos-Grunt, σε συνεργασία Ρωσίας-Κίνας, απέτυχε, με τη διαστημοσυσκευή να μένει στην τροχιά της γης και αργότερα να συντρίβεται. Στις 5 Αυγούστου του 2012, η NASA με το ρομπότ Curiosity, γνωστό επίσης και ως Mars Science Laboratory προσεδαφίστηκε με επιτυχία στην επιφάνεια του Άρη. Οι επόμενες μη επανδρωμένες αποστολές στον Άρη είναι εν εξελίξει. Πρώτη αποστολή είναι το Emirates Mars Mission των Ηνωμένων Αραβικών Εμιράτων το οποίο θα τοποθετηθεί σε τροχιά γύρω από τον πλανήτη, χωρίς να προσεδαφιστεί, με σκοπό να μελετήσει τους ημερήσιους και εποχικούς κύκλους, και τα κλιματικά φαινόμενα στη χαμηλή ατμόσφαιρα του Άρη. Οι επόμενες αποστολές, οι οποίες θα προσεδαφίσουν και ρόβερ είναι η MARS 2020 της NASA και η κινεζική Tianwen-1. Και οι τρεις αποστολές έχουν ως ημερομηνία άφιξης στον κόκκινο πλανήτη τον Φεβρουάριο του 2021. Το 2022 είναι προγραμματισμένο, (με αρχικά προγραμματισμένη εκτόξευση το 2020), να εκτοξευθεί το εξερευνητικό σκάφος με την ονομασία «Ρόζαλιντ Φράνκλιν» προς τιμήν της Βρετανής χημικού.
Τα μακροπρόθεσμα σχέδια της NASA προβλέπουν μια επανδρωμένη αποστολή στον Άρη, αλλά η εκτόξευσή της αποκλείεται να πραγματοποιηθεί πριν από το 2035. Απ' την άλλη, η ιδιωτική SpaceX σχεδιάζει να στείλει επανδρωμένη αποστολή στον Άρη πριν το 2030.
Βιόσφαιρα
Η ύπαρξη ζωής στον Άρη στο μακρινό παρελθόν ή ακόμη και σήμερα είναι ένα ζήτημα που έχει απασχολήσει σε μεγάλο βαθμό την επιστημονική κοινότητα. Επί του παρόντος δεν υπάρχουν αποδείξεις για ζωή στον Άρη. Αθροιστικά στοιχεία δείχνουν ότι κατά την αρχαία αρειανή εποχή του Νώε, στην επιφάνεια του Άρη υπήρχε νερό σε υγρή μορφή και ίσως ήταν κατοικήσιμη για μικροοργανισμούς. Η κοινή συναίνεση είναι ότι αν υπάρχει ζωή —ή υπήρξε στον Άρη, θα βρισκόταν ή θα διατηρούταν καλύτερα στο υπέδαφος, προστατευμένη από τις τρέχουσες αφιλόξενες επιφανειακές διεργασίες.
Τον Ιούνιο του 2018, η NASA ανακοίνωσε την ανίχνευση εποχικών διακυμάνσεων στα επίπεδα μεθανίου στον Άρη, που ίσως προέρχεται από μικροοργανισμούς ή γεωλογικά μέσα. Από τον Απρίλιο του 2018, ο Ευρωπαϊκός Τροχιακός Ανιχνευτής Αερίων Αρειανής Ατμόσφαιρας (ExoMars Trace Gas Orbiter) παρακολουθεί το ατμοσφαιρικό μεθάνιο, και το 2022 το ρόβερ ExoMars θα εξορύξει δείγματα υπεδάφους, ενώ το ρόβερ NASA Mars 2020 (Perseverance), θα αποθηκεύσει δεκάδες από τα δείγματα για πιθανή μεταφορά σε Γήινα εργαστήρια κατά την περίοδο 2020 - 2030.
Αστρονομική ναυτιλία
Ο πλανήτης Άρης περιλαμβάνεται στους λεγόμενους ναυτιλιακούς πλανήτες, οι οποίοι λαμβάνονται υπόψη σε μετρήσεις για τις ανάγκες επίλυσης προβλημάτων προσδιορισμού γεωγραφικού στίγματος.
Εξωτερικοί σύνδεσμοι
Κατηγορία:Βραχώδεις πλανήτες
Ντμανίσι
thumb|250px|Τα ερείπια του κάστρου του Ντμανίσι thumb|250px|Ένα από τα κρανία (D2700) που ανακαλύφθηκαν στο Ντμανίσι Το Ντμανίσι (γεωργιανά: დმანისი) είναι μικρή πόλη και αρχαιολογικός χώρος στην περιοχή Κβέμο Καρτλί στη Γεωργία, περίπου 90 χιλιόμετρα νοτιοδυτικά από την πρωτεύουσα της Τιφλίδας, στην κοιλάδα του Μασαβέρα. Στην περιοχή βρίσκεται παλαιοανθρωπολογικός χώρος από τον οποίο έχουν εκσκαφεί ανθρώπινα κρανία ηλικίας 1,81 εκατομμυρίων ετών και αποτελούν τα παλαιότερα που έχουν βρεθεί εκτός Αφρικής, ενώ το κρανίο 5 είναι το πρώτο διατηρημένο ολόκληρο κρανίο Homo από το πρώιμο πλειστόκαινο. Τα κρανία ανήκουν στον Homo erectus georgicus. Επίσης, στην ίδια θέση βρίσκεται μεσαιωνικό κάστρο.
Τόσο το κάστρο όσο και ο παλαιολιθικός χώρος βρίσκεται σε ένα βραχώδες ακρωτήριο ανάμεσα σε δύο φαράγγια, το οποίο υψώνεται περίπου 80 μέτρα πάνω από την κοιλάδα από κάτω. Πριν περίπου 1,8 εκατομμύρια χρόνια μια ροή λάβας στην περιοχή είχε δημιουργήσει μια λίμνη περίπου ένα χιλιόμετρο νότια του αρχαιολογικού χώρου. Στο χώρο υπάρχουν δύο διακριτά στρώματα. Το στρώμα Α βρίσκεται ακριβώς πάνω από το βασάλτη που αποτελούσε το έδαφος τότε και είναι το στρώμα όπου βρίσκονται τα απολιθώματα ζώων και ανθρωπίδων και η έλλειψη διάβρωσης δείχνουν ότι καλύφθηκε γρήγορα από ηφαιστειακή στάχτη. Το στρώμα Β βρίσκεται πάνω από το στρώμα Α και είναι πλούσιο σε εργαλεία, αλλά περιέχει λίγα απολιθώματα. Τα δύο στρώματα χωρίζονται από ασβεστολιθικό ορίζοντα.
Οι ανασκαφές στο χώρο του μεσαιωνικού κάστρου άρχισαν το 1936, αλλά οι συστηματικές ανασκαφές άρχισαν τη δεκαετία του 1980. Το 1983, οι αρχαιολόγοι ανακάλυψαν απολιθώματα ζώων, τα οποία αναγνωρίστηκαν ότι ανήκαν σε είδος ρινόκερου τυπικού του πρώιμου πλειστόκαινου. Το 1984 ανακαλύφθηκαν τα πρώτα λίθινα εργαλεία. Μετά από εφτά χρόνια ανασκαφών ανακαλύφθηκε το πρώτο κρανίο ανθρωπίδα, με διατηρημένη την οδοντοστοιχία, του οποίου η ηλικία υπολογίστηκε στα 1,7 εκατομμύρια χρόνια. Το καλοκαίρι του 1999, ανακαλύφθηκαν άλλα δύο κρανία ανθρωπίνων, της ίδιας ηλικίας, με χαρακτηριστικά που αντιστοιχούν στον Homo erectus και έχουν παρόμοια μορφολογία με απολιθώματα της ίδιας ηλικίας που έχουν βρεθεί στην ανατολική Αφρική. Το 2003-04 ανακαλύφθηκε ένα ακόμη κρανίο, το οποίο παρουσίαζε παθολικές καταστάσεις.
Το 2013 ανακοινώθηκε η ανακάλυψη ενός νέου κρανίου, του κρανίου 5 (D4500), το οποίο μαζί με τη κάτω σιαγόνα του, η οποία είχε βρεθεί πέντε χρόνια νωρίτερα, αποτελούν το πρώτο κρανίο ενήλικου ανθρωπίδα το οποίο έχει διατηρηθεί ολόκληρο από το πρώιμο πλειστόκαινο. Ο όγκος του εσωτερικού του κρανίου είναι μικρός, 546 κυβικά εκατοστά, ενώ το πρόσωπο είναι μεγάλο και προγναθικό και έχει μορφολογικές ομοιότητες με τα παλαιότερα απολιθώματα του γένους Homo που έχουν βρεθεί στην Αφρική, όπως ο Homo habilis. Η μεγάλη ποικιλομορφία των κρανίων που έχουν βρεθεί στο Ντμανίσι δείχνει το μέγεθος της ποικιλομορφίας των πρώτων Homo, η οποία με τη σειρά υποδεικνύει ότι αντί για διαφορετικά είδη, υπήρχε μία μόνη εξελικτική γραμμή στους πρώτους Homo, με φυλογεωγραφική συνέχεια στις ηπείρους.
Παραπομπές
κατηγορία:Γεωγραφία της Γεωργίας Κατηγορία:Αρχαιολογικοί τόποι στη Γεωργία κατηγορία:Ιστορία της Γεωργίας
Μεχμέτ Αλί Ταλάτ
Ο Μεχμέτ Αλί Ταλάτ (Mehmet Ali Talât) ήταν ο 2ος πρόεδρος της ντε φάκτο «ΤΔΒΚ» από το 2005 ως το 2010. Το κράτος αυτό ανακηρύχθηκε παράνομα από το Ραούφ Ντενκτάς το 1983 και δεν έχει αναγνωριστεί διεθνώς από καμιά χώρα, με εξαίρεση την Τουρκία. Για το λόγο αυτό, τα Ηνωμένα Έθνη θεώρησαν τον Ταλάτ όχι πρόεδρο χώρας, αλλά διαπραγματευτή καλής θελήσεως στο όνομα της κοινότητας των Τουρκοκυπρίων στην κατεχόμενη Κύπρο.
Βιογραφία
Γεννήθηκε στην Κερύνεια, στις 6 Ιουλίου του 1952 και ολοκλήρωσε τις γυμνασιακές του σπουδές στην Κύπρο. Σπούδασε Ηλεκτρολόγος και Ηλεκτρονικός Μηχανικός στο Τεχνικό Πανεπιστήμιο της Μέσης Ανατολής στην Άγκυρα. Πρωτοστάτησε ως φοιτητής στην ίδρυση του πρώτου συνδικάτου των Τουρκοκυπρίων (KOGEF) και ανέλαβε πρώτος Πρόεδρός του. Είναι παντρεμένος και έχει 2 παιδιά.
Πολιτική καριέρα
Ο Ταλάτ ήταν ηγέτης του Ρεπουμπλικανικού Τουρκικού Κόμματος (Cumhuriyetçi Türk Partisi). Ήταν Υπουργός Παιδείας και Πολιτισμού στην κυβέρνηση της ΤΔΒΚ, μετά τις εκλογές του 1993. Στην επόμενη κυβέρνηση συνασπισμού ανέλαβε το ίδιο υπουργικό αξίωμα και έπειτα έγινε αντιπρόεδρος στην τρίτη κυβέρνηση συνασπισμού. Εξελέγη βουλευτής το 2003. Έγινε Πρωθυπουργός και σχημάτισε κυβέρνηση συνασπισμού στις 13 Ιανουαρίου του το 2004 και εν συνεχεία κέρδισε στις εκλογές στις 20 Φεβρουαρίου του 2005. Στη συνέχεια σχημάτισε κυβέρνηση συνασπισμού με εταίρους το δικό του κόμμα (CTP) και το Δημοκρατικό Κόμμα (DP).
Μετά τη νίκη του ΡΤΚ στις παράνομες βουλευτικές εκλογές στις 20 Φεβρουαρίου του 2005, ηγήθηκε της δεύτερης κυβέρνησης συνασπισμού μεταξύ CΤP και DP. Στις 17 Απριλίου του 2005 εκλέχθηκε πρόεδρος της ΤΔΒΚ και διαδέχθηκε στο αξίωμα τον αποσυρθέντα Ραούφ Ντενκτάς, ενώ την πρωθυπουργία ανέλαβε ο Φερντί Σαμπίτ Σογιέρ. Κυβέρνησε ως το 2010, οπότε ηττήθηκε στις εκλογές από τον πρωθυπουργό του, Ντερβίς Έρογλου.
Θετική ενέργειά του για τους Ελληνοκυπρίους ήταν η απόφασή του να επαναλειτουργήσει ο ναός του Αγίου Μάμαντα στην κατεχόμενη Μόρφου.
Το 2006 η Διεθνής Ομοσπονδία Αυτοκινήτου αντιτάχθηκε στην επιλογή της Τουρκίας να απονείμει ο Ταλάτ το τρόπαιο στο νικητή του τουρκικού Γκραν Πρι Φελίπε Μάσα, και θεώρησε ότι το γεγονός ότι ο Ταλάτ ήταν επικεφαλής ενός μη αναγνωρισμένου κράτους σήμαινε αντίθεση στην πολιτική ουδετερότητας της Ομοσπονδίας. Τελικά η απονομή έγινε αλλά η Τουρκία τιμωρήθηκε με πρόστιμο.
Εξωτερικοί σύνδεσμοι
Ταλατ
Γομολάστιχα
right|thumb|Δύο κοινές γομολάστιχες. right|thumb|Ένα μολύβι με πράσινη γόμα στην πίσω άκρη του.
Η γομολάστιχα ή κοινώς γόμα ή σβήστρα είναι είδος γραφικής ύλης που χρησιμοποιείται για το σβήσιμο κειμένων ή σχεδίων από μολύβι. Οι γόμες έχουν ελαστική σύσταση και συνήθως είναι λευκού, μπλε, κόκκινου, ροζ ή πράσινου χρώματος, αν και με την χρησιμοποίηση διαφόρων υλικών είναι δυνατό να επιτευχθεί οποιαδήποτε απόχρωση. Για την κατασκευή τους χρησιμοποιείται κυρίως συνθετικό καουτσούκ. Γόμες ειδικά κατασκευασμένες για επαγγελματίες του σχεδίου είναι κατασκευασμένες από υλικά όπως το βινύλιο και διάφορα είδη πλαστικού.
Ιστορία
Η κατασκευή της πρώτης γομολάστιχας αποδίδεται στον Άγγλο μηχανικό Έντουαρντ Νερν (Edward Nairne) το 1770. Κατά τη διάρκεια ενός διαγωνισμού για την καλύτερη ανακάλυψη ο Νερν παρατήρησε την ιδιότητα του καουτσούκ να σβήνει κείμενα ή σχέδια από μολύβι και έτσι κατασκεύασε την πρώτη γομολάστιχα. Στην συνέχεια προχώρησε στην παραγωγή τους και τις διέθετε σε υψηλή τιμή. Αυτή ήταν και η πρώτη πρακτική χρήση του καουτσούκ στην Ευρώπη.
Σε αυτή τη μορφή όμως η γόμα παρουσίαζε μειονεκτήματα, καθώς ήταν ιδιαίτερα ευπαθής και σύντομα ακατάλληλη για χρήση. Το 1839, ο Αμερικανός εφευρέτης Τσαρλς Γκουντγίαρ (Charles Goodyear) ανακάλυψε την μέθοδο του βουλκανισμού. Με τη χρήση αυτής της μεθόδου το καουτσούκ αποκτά ελαστικότητα και αντοχή. Έτσι, από τότε, η παραγωγή και η χρήση της γομολάστιχας γενικεύτηκε.
Στις 30 Μαρτίου 1858, ο Χάιμεν Λίπμαν (Hymen Lipman) από την Φιλαδέλφεια των ΗΠΑ έλαβε πατέντα για την τοποθέτηση μίας μικρής γομολάστιχας στην άκρη ενός μολυβιού. Αργότερα όμως, η πατέντα αυτή ακυρώθηκε δικαστικά, καθώς επρόκειτο για σύνθεση δύο διαφορετικών συσκευών και όχι ένα καινούριο προϊόν.
Παραπομπές
Κατηγορία:Υλικά και όργανα γραφής
114
Η τρέχουσα σελίδα αφορά το έτος 114 κατά το Γρηγοριανό ημερολόγιο
Το έτος 114 (CXIV) ήταν κοινό έτος το οποίο ξεκινούσε την Κυριακή. Εκείνη την εποχή ήταν γνωστό ως το Έτος των Υπάτων Άστας και Βοπίσκου (γνωστό και ως έτος 867 από Κτήσεως Πόλεως). Η ονομασία 114 για το έτος χρησιμοποιείται από τον πρώιμο Μεσαίωνα, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.
Θάνατοι
Κατηγορία:Έτη
Ειδοθέα του Ευρύτου
Στην ελληνική μυθολογία η κόρη του βασιλιά της Καρίας Ευρύτου με το όνομα Ειδοθέα αναφέρεται σε απόσπασμα του Νικάνδρου που παραθέτει ο Αντωνίνος Λιμπεράλις (Λ΄). Σύμφωνα με αυτό, η Ειδοθέα παντρεύτηκε τον Μίλητο, τον ιδρυτή της ομώνυμης πόλεως, και απέκτησαν μαζί δύο δίδυμα παιδιά: τον Καύνο και τη Βυβλίδα ή Βιβλίδα, που όταν μεγάλωσαν ερωτεύθηκαν μεταξύ τους. Σε άλλες πηγές όμως ως μητέρα της Βυβλίδος αναφέρεται η Αρεία ή η Κυανέη (κόρες του Μαιάνδρου), ή η Τραγασία (κόρη του Κελαινού).
Πηγές
Ειδοθεα
Μυστικός προϋπολογισμός
Ο μυστικός προϋπολογισμός ή κρυφή πίστωση αναφέρεται συνήθως σε έναν κρατικό προϋπολογισμό που διατίθεται για απόρρητες ή άλλες μυστικές επιχειρήσεις ενός έθνους. Ο μυστικός προϋπολογισμός είναι ένας λογαριασμός εξόδων και δαπανών που σχετίζονται με τη στρατιωτική έρευνα και τις μυστικές επιχειρήσεις. Ο προϋπολογισμός αυτός ταξινομείται κυρίως για λόγους ασφαλείας. Ο υπολογισμός του προϋπολογισμού μπορεί να είναι περίπλοκος, αλλά στις Ηνωμένες Πολιτείες υπολογίζεται ότι είναι πάνω από 50 δισεκατομμύρια δολάρια ετησίως, καταλαμβάνοντας περίπου το 7% του αμερικανικού αμυντικού προϋπολογισμού των 700 δισεκατομμυρίων δολαρίων.
Ηνωμένες Πολιτείες
μικρογραφία|300x300εσ|Οπτικοποίηση δεδομένων του μυστικού προϋπολογισμού των μυστικών υπηρεσιών των ΗΠΑ (2013) Το Υπουργείο Άμυνας των Ηνωμένων Πολιτειών έχει έναν μυστικό προϋπολογισμό που χρησιμοποιεί για τη χρηματοδότηση μυστικών προγραμμάτων —δαπανών που δεν θέλει να αποκαλύψει δημόσια. Το ετήσιο κόστος του αυτού του προϋπολογισμού του Υπουργείου Άμυνας των Ηνωμένων Πολιτειών υπολογίστηκε σε 30 δισεκατομμύρια δολάρια το 2008, αλλά αυξήθηκε σε περίπου 50 δισεκατομμύρια δολάρια το 2009. Ένα άρθρο της Washington Post, βασισμένο σε πληροφορίες που έδωσε ο Έντουαρντ Σνόουντεν, περιγράφει λεπτομερώς πώς οι ΗΠΑ διέθεσαν 52,8 δισεκατομμύρια δολάρια το 2012 για τον μυστικό προϋπολογισμό τους.
Ο μυστικός προϋπολογισμός είναι γνωστό ότι κρύβει πολλούς τύπους προγραμμάτων από εκλεγμένους αξιωματούχους. Με μυστικά κωδικά ονόματα και κρυφά στοιχεία, οι λεπτομέρειες του προϋπολογισμού αποκαλύπτονται μόνο σε ορισμένα άτομα του Κογκρέσου, αν όχι καθόλου.
Αυτός ο προϋπολογισμός εγκρίθηκε από τον Νόμο Εθνικής Ασφάλειας των ΗΠΑ του 1947, ο οποίος δημιούργησε την Κεντρική Υπηρεσία Πληροφοριών, το Συμβούλιο Εθνικής Ασφάλειας και αναδιοργάνωσε ορισμένες στρατιωτικές βάσεις με τη βοήθεια του Υπουργείου Άμυνας.
Η κυβέρνηση των ΗΠΑ ισχυρίζεται ότι τα χρήματα που δίνονται σε αυτόν τον προϋπολογισμό ερευνούν προηγμένες επιστήμες και τεχνολογίες για στρατιωτικές χρήσεις. Αυτού του είδους η έρευνα είναι υπεύθυνη για τη δημιουργία νέων αεροσκαφών, όπλων και δορυφόρων.
Το 2018, ορισμένες εφημερίδες ανέφεραν ότι η κυβέρνηση Τραμπ ζήτησε 81,1 δισεκατομμύρια δολάρια για τον μυστικό προϋπολογισμό του 2019. Το αίτημα περιελάμβανε 59,9 δισεκατομμύρια δολάρια για το Εθνικό Πρόγραμμα Πληροφοριών, που καλύπτει μη στρατιωτικά προγράμματα και δραστηριότητες. Επίσης 21,2 δισεκατομμύρια δολάρια για το Πρόγραμμα Στρατιωτικών Πληροφοριών που καλύπτει δραστηριότητες Πληροφοριών από το Υπουργείο Άμυνας. Συνολικά, αυτά τα δύο είναι περισσότερο από 3,4% υψηλότερα από το αίτημα του FY2018 και το μεγαλύτερο από τότε... και είναι το μεγαλύτερο που ανακοινώθηκε από τότε που η κυβέρνηση άρχισε να αποκαλύπτει το αίτημα για τον προϋπολογισμό πληροφοριών της το 2007... σύμφωνα με τον Άντριου Μπλέικ των Washington Times.
Ρωσία
Σύμφωνα με εκτίμηση του Ινστιτούτου Γκαΐνταρ που εδρεύει στη Μόσχα, περίπου το 21% (3,2 τρισεκατομμύρια ρούβλια) του ρωσικού ομοσπονδιακού προϋπολογισμού ήταν «μαύρο» το 2015. Αυτό αντιπροσωπεύει διπλασιασμό από το 2010. Η αύξηση συνέπεσε με τεράστιες αυξήσεις στον ρωσικό στρατιωτικό προϋπολογισμό υπό τον Ρώσο πρόεδρο Βλαντίμιρ Πούτιν.
Τουρκία
Στην Τουρκία μυστικές πιστώσεις ή «διακριτικά κονδύλια» (Örtülü ödenek) διατίθενται στον πρόεδρο, την κυβέρνηση ή τα κρατικά όργανα από τον ετήσιο κρατικό προϋπολογισμό. Σε αυτούς που χειρίζονται μυστικά κεφάλαια παρέχονται οδηγίες σχετικά με τον τρόπο χρήσης αυτών των κεφαλαίων, αλλά έχουν πλήρη ευελιξία στη χρήση τους. Τα διακριτικά κονδύλια μπορούν να χρησιμοποιηθούν χωρίς έγκριση από το Κοινοβούλιο ή οποιοδήποτε άλλο κρατικό όργανο και θεωρούνται εργαλεία που βοηθούν την κυβέρνηση να επιτύχει τους στόχους της χωρίς να ξοδεύει πολύ χρόνο σε γραφειοκρατική εργασία. Πριν από το 2015 οι κρυφές πιστώσεις προορίζονταν μόνο για κρατικά όργανα και την κυβέρνηση, αλλά τον Μάρτιο του 2015, εγκρίθηκε ένας κανονισμός που χορηγούσε ένα διακριτικό ταμείο για την προεδρία ως μέρος ενός νομοσχεδίου που χρηματοδοτήθηκε από την κυβέρνηση στο τουρκικό κοινοβούλιο.
Το νομοσχέδιο, και γενικά τα μυστικά κονδύλια έχουν δεχτεί έντονη κριτική και αντιρρήσεις από κόμματα της αντιπολίτευσης, όπως το Ρεπουμπλικανικό Λαϊκό Κόμμα. Τότε, υποστηρίχθηκε από τα κόμματα της αντιπολίτευσης, ότι ο Ρετζέπ Ταγίπ Ερντογάν στόχευε να αποκτήσει τον έλεγχο της ΜΙΤ με το ένα ταμείο, το οποίο ήταν συνδεδεμένο με το πρωθυπουργό τότε. Η MİT υπήχθη στην προεδρία τον Αύγουστο του 2017.
Σύμφωνα με το νόμο, οι κρυφές δαπάνες δεν μπορούν να υπερβαίνουν το 0,5% των συνολικών δαπανών στον προϋπολογισμό, αλλά ένα επιπλέον 2% μπορεί να χρησιμοποιηθεί ως «συμπληρωματικές πιστώσεις». Το 2018 το τουρκικό Υπουργείο Οικονομικών και Οικονομικών εκτίμησε ότι το ποσό των προεδρικών κεφαλαίων που μπορεί να χρησιμοποιήσει ο Ερντογάν μεταξύ 2019-2021 θα είναι 16,5 δισεκατομμύρια τουρκικές λίρες, 0,5% των συνολικών δαπανών στον προϋπολογισμό. Μόνο το 2020, χορηγήθηκαν στην Προεδρία μυστικές πιστώσεις 14,1 δισεκατομμυρίων λιρών.
Eξωτερικοί σύνδεσμοι
Κατηγορία:Μυστικά κυβερνητικά προγράμματα
Δροσιά (αποσαφήνιση)
Με το όνομα Δροσιά αναφέρονται οι παρακάτω οικισμοί της Ελλάδας
Κατηγορία:Αποσαφηνίσεις ελληνικών τοπωνυμίων
2518 Ρούτλαντ
Ο Ρούτλαντ (Rutllant) είναι ένας αστεροειδής της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1974 από τον αστρονόμο Κάρλος Τόρες, που παρατηρούσε από τη Θέρο Ελ Ρόμπλε της Χιλής, και πήρε το όνομά του προς τιμή του Ισπανού αστρονόμου Φεδερίκο Ρούτλαντ Αλθίνα (Federico Rutllant Alcina), διευθυντή του Εθνικού Αστεροσκοπείου της Χιλής.
Φυσικά χαρακτηριστικά
Τα κυρίως φυσικά χαρακτηριστικά του Ρούτλαντ είναι άγνωστα. Ο Ρούτλαντ περιστρέφεται γύρω από τον εαυτό του μία φορά κάθε 3 ώρες και 39 λεπτά (Warner 2011), μία αρκετά γρήγορη περιστροφή.
Εξωτερικοί σύνδεσμοι
Ρουτλαντ
Οδός Ρήγα Φεραίου (Βελιγράδι)
Ονομασία της οδού
Το όνομά της η οδός το πήρε το 1908 προς τιμή του Ρήγα Φεραίου ο οποίος γεννήθηκε στο Βελεστίνο το 1757 και θανατώθηκε στο Βελιγράδι στις 24 Ιουνίου του 1798. Ο Ρήγας Φεραίος ήταν Έλληνας συγγραφέας, πολιτικός, στοχαστής και επαναστάτης. Θεωρείται εθνομάρτυρας και πρόδρομος της Ελληνικής Επανάστασης του 1821.
Η οδός υπάρχει από τον τον 19ο αιώνα, πιο συγκεκριμένα από το 1872 και άλλαξε το όνομά της δύο φορές. Μέχρι το 1896 ονομαζόταν Γκρότσανσκα (Грочанска) και από το 1896 έως το 1908 Λιούμπιτσκα (Љубићска).
Παραπομπές
Κατηγορία:Βελιγράδι
Έλασος
Στην ελληνική μυθολογία με το όνομα `Ελασος είναι γνωστός ένας από τους Τρώες που έλαβαν μέρος στον Τρωικό Πόλεμο. Ο `Ελασος σκοτώθηκε στον πόλεμο αυτό, μαζί με άλλους οκτώ Τρώες, από τον Πάτροκλο, λίγες ώρες πριν από τον θάνατο του τελευταίου. Ο `Ελασος αναφέρεται στην Ιλιάδα του Ομήρου, μόνο στο χωρίο όπου μνημονεύεται ο θάνατός του (ραψωδία Π, στίχος 696).
Πηγές
Ελασος
Δοσίθεος Β΄ Ιεροσολύμων
Βιογραφικά στοιχεία
Γεννήθηκε στην Αράχωβα του Δήμου Φελλόης της Επαρχίας Καλαβρύτων στις 31 Μαΐου 1641. Ο πατέρας του ονομαζόταν Νικόλαος και η μητέρα του Άννα. Η μητέρα του, κόρη κάποιου Βελισσαρίου, καταγόταν από την Κερνίκη της Πελοποννήσου. Ανήκε στη μεσαία τάξη και είχε το επώνυμο Σκαρπέτης και όχι Νοταράς. Σε ηλικία επτά ετών μετέβη στην Πάτρα, άγνωστο για ποιον λόγο, ίσως για να φοιτήσει σε κάποιο σχολείο, αλλά αμέσως γύρισε στο χωριό του.
Έμεινε ορφανός σε ηλικία οκτώ ετών και από τη μητέρα του, ενώ ο έμπορος πατέρας του πέθανε στην Κωνσταντινούπολη στις 24 Ιουνίου 1649. Τον μόρφωσή του ανέλαβαν ο παππούς του Γιώργος, μοναχός στη μονή των Αγίων Αποστόλων στην Κόρινθο και ο Μητροπολίτης Κορίνθου Γρηγόριος ο Γουλανός. Το 1653 χειροτονήθηκε ιεροδιάκονος από τον Μητροπολίτη Κορίνθου στη μονή των Αγίων Αποστόλων σε ηλικία έντεκα ετών κατά παράβαση των σχετικών εκκλησιαστικών κανόνων περί ηλικίας και στη συνέχεια πήγε στην Αθήνα. Τον Ιανουάριο του 1657 πήγε στην Κωνσταντινούπολη, ίσως επειδή τον προσκάλεσε ο μητροπολίτης Κορίνθου Γρηγόριος, και διέμενε στο μετόχιο του Αγίου Τάφου. Εκεί γνωρίστηκε με τον Πατριάρχη Ιεροσολύμων Παΐσιο, με τον οποίο περιόδευσε στον Εύξεινο Πόντο και τις Παραδουνάβιες Ηγεμονίες για ζητείες. Οι γνώσεις του στα τουρκικά, αραβικά, ρωσικά, γεωργιανά, ελληνικά και λατινικά «πρέπει να περιορίζονταν στο καθημερινό λεξιλόγιο, όπως φανερώνει και ο τρόπος με τον οποίο χειρίζεται τα λατινικά».
Μετά τον θάνατο του Παϊσίου τον Δεκέμβριο του 1660 επέστρεψε στην Κωνσταντινούπολη, και ένα χρόνο αργότερα προσλήφθηκε από τον νέο Πατριάρχη Ιεροσολύμων Νεκτάριο ως αρχιδιάκονός του. Χειροτονήθηκε μητροπολίτης Καισαρείας (Παλαιστίνης) το 1666. Το 1667 απεστάλη από τον Νεκτάριο ως πατριαρχικός έξαρχος στις Ρουμανικές χώρες για να ρυθμίσει περιουσιακά θέματα του Πατριαρχείου.
Η πατριαρχεία του
Ο Νεκτάριος Ιεροσολύμων παραιτήθηκε τον Ιανουάριο του 1669 λόγω των δυσχερειών που αντιμετώπιζε ο θρόνος του και ο Δοσίθεος εξελέγη διάδοχός του σε ηλικία 28 ετών, στις 23 Ιανουαρίου 1669, από Σύνοδο που συνήλθε στην Κωνσταντινούπολη υπό την προεδρία του Νεκταρίου. Πατριάρχευσε για τριάντα οκτώ χρόνια, αλλά στα ίδια τα Ιεροσόλυμα δεν έμεινε παρά μόνο δύο. Μόνο τέσσερις φορές μετέβη στην έδρα του, στα: 1671, 1675, 1678, 1683 και 129 φορές άλλαξε τόπο διαμονής. Τα ταξίδια του, όπως επισημαίνει ο Αθανάσιος Καραθανάσης, «δεν έχουν το χαρακτήρα της μάθησης», δεν είναι ένας κοσμοπολίτης, αλλά οργανώνει τον αγώνα κατά της καθολικής και προτεσταντικής προπαγάνδας.
Οι πρώτες του ενέργειες
Μόλις ανέλαβε καθήκοντα, αναδιοργάνωσε την Αγιοταφιτική Αδελφότητα εκδίδοντας λεπτομερείς διατάξεις γι'αυτήν. Το καλοκαίρι του 1669 πραγματοποίησε περιοδεία στη Μολδοβλαχία συγκεντρώνοντας το ποσό των 20.000 γροσίων και πολλές κτηματικές δωρέες. Ανακαίνισε τη Βασιλική της Βηθλεέμ από τον Σεπτέμβριο του 1671 έως τον Ιούλιο του 1672. Προέβη σε χειροτονίες καλύπτοντας τα κενά στο πατριαρχείο του: το 1671 χειροτονεί νέο μητροπολίτη Γάζας και νέο επίσκοπο Σινά, το 1672 νέο μητροπολίτη Πτολεμαΐδος.
Η τοπική Σύνοδος του 1672 και η «Ομολογία» του
Τον Μάρτιο του 1672 συγκάλεσε στην Ιερουσαλήμ τοπική σύνοδο με αφορμή τα εγκαίνια της βασιλικής της Βηθλεέμ και με σκοπό να καταδείξει πως ο Κύριλλος Λούκαρης δεν ήταν καλβινόφρονας. Στα πλαίσια αυτής της συνόδου διατυπώθηκε και η σχετική «Ομολογία» του. Μελετητές θεωρούν πως έχει λατινίζουσα χροιά λόγω της έντονης αντιπροτεσταντικής τάσεως αυτής. Σε κάθε περίπτωση αποσκοπούσε στο «[...]ν'αντιπαραθέση εις την καλβινικήν Λουκάρειον Ομολογίαν ιδίαν ορθόδοξον Ομολογίαν, ίνα δι' αυτής διακριθή σαφώς η ορθόδοξος διδασκαλία από της προτεσταντικής[...]». Είναι «ο πυρήνας των Πρακτικών της Συνόδου των Ιεροσολύμων, αποτελεί το αποκορύφωμα και το τέλος της αντιπαράθεσης γύρω από την Ομολογία του Λουκάρεως». Προκειμένου δε να της προσδώσει κύρος κάλεσε στη συγκεκριμένη τοπική σύνοδο τους παρεπιδημούντες στα Ιεροσόλυμα ορθόδοξους κληρικούς χάριν των εγκαινίων της Βασιλικής της Γεννήσεως.
Η Ομολογία χρησιμοποιήθηκε το 1723 από τους τέσσερις πατριάρχες της Ανατολής ως ορθόδοξο πλαίσιο για τον διάλογο με τους Αγγλικανούς Ανωμότους. Σε αυτήν την Ομολογία που αποτελείται από 18 όρους και 4 ερωτήσεις γίνεται λόγος για την Αγία Τριάδα, την Αγία Γραφή, την πρόγνωση και το αυτεξούσιο, τη δημιουργία, την πρόνοια, το προπατορικό αμάρτημα, την ενανθρώπηση και το έργο του Χριστού, την τιμή και τη μεσιτεία των Αγίων, για την πίστη και τα έργα, την Εκκλησία και το αλάθητο, την ιεραρχία και τα μέλη αυτής, τη δικαίωση, τα Μυστήρια και ιδιαιτέρως το Βάπτισμα, τη Θεία Ευχαριστία και τα έσχατα.